| *Salisbury* |
| --- |
|  |
| Uriah Heep studijinis albumas |
| Išleistas | 1971 m. vasario mėn. |
| Žanras | Progresyvusis rokasArtrokas |
| Trukmė | 37 min. 59 sek. |
| Įrašų kompanija | Mercury Records |
| Prodiuseris | Gerry Bron |
| Apžvalgos |
| * Allmusic  nuor.
 |
| Uriah Heep chronologija |
| 

|  |  |  |
| --- | --- | --- |
| „Very 'Eavy... Very 'Umble"(1970) | **„Salisbury"**(1971) | „Look at Yourself"(1971) |

 |

**„Salisbury"** – antrasis britų sunkiojo roko grupės Uriah Heep albumas.

Šis albumas daug artimesnis progresyviojo roko žanrui už 1970 m. išleistą debiutinį grupės albumą. Su juo grupė įžengė į išplėtotų, ilgos trukmės kompozicijų sferą, kadangi titulinė albumo kompozicija trunka 16 min. ir įrašyta su 24 instrumentų orkestru. Į jį taip pat įdėta daugiausia akustiniais instrumentais įgrota baladė „Lady in Black", ilgus metus dievinama gerbėjų ir iki šiol su dideliu pasisekimu grojama grupės koncertuose.

Originalus albumas pradžioje buvo išleistas su „Vertigo" ženklu (kaip ir debiutinis grupės albumas „Very 'Eavy... Very 'Umble"), bet vėliau greitai perleistas su „Bronze" ženklu, kai grupė pasirašė sutartį su šia įrašų kompanija dėl savo trečiojo albumo leidybos.

Viršelio sąsajos su albumo pavadinimu lengvai paaiškinamos, nes Salisbury Plain (Wiltshire, Anglija) įrengtas kariuomenės poligonas. Viršelio pirmojoje pusėje pavaizduotas britų tankas Chieftain. Originali vinilinė plokštelė buvo išleista su atverčiamu voku, kurio vidinėje pusėje įdėtas juodai baltas Pirmojo pasaulinio karo laikų britų tanko atvaizdas, o virš jo surašyti kiekvienos albumo kompozicijos komentarai, parengti Ken Hensley. Vėliau albumas buvo perleidžiamas su neatverčiamu voku.

Albumo kompozicijos
-------------------

1. „Bird of Prey" (Box, Byron, Newton) – 4:13
2. „The Park" (Hensley) – 5:41
3. „Time to Live" (Box, Byron, Hensley) – 4:01
4. „Lady in Black" (Hensley) – 4:44
5. „High Priestess" (Hensley) – 3:42
6. „Salisbury" (Byron, Hensley, Box) – 16:20

**JAV išleisto albumo kompozicijos**

1. „High Priestess" (Hensley) – 3:42
2. „The Park" (Hensley) – 5:41
3. „Time to Live" (Box, Byron, Hensley) – 4:01
4. „Lady in Black" (Hensley) – 4:44
5. „Simon the Bullet Freak" (Hensley) – 3:27
6. „Salisbury" (Byron, Hensley, Box) – 16:20

**1996 m. išleisto atnaujinto (*remastered*) kompaktinio disko kompozicijos**

 JAV išleisto Uriah Heep albumo „Salisbury" viršelis
1. „Bird of Prey" (Box, Byron, Newton) – 4:13
2. „The Park" (Hensley) – 5:41
3. „Time to Live" (Box, Byron, Hensley) – 4:01
4. „Lady in Black" (Hensley) – 4:44
5. „High Priestess" (Hensley) – 3:42
6. „Salisbury" (Byron, Hensley, Box) – 16:20

Šiame diske papildomai įdėtos dvi kompozicijos (*bonus tracks*)

7. „Simon the Bullet Freak" (Hensley) – 3:27
8. „High Priestess" (singlo versija) (Hensley) – 3:13

**2003 m. išleisto išplėtoto pagerintos kokybės (*expanded deluxe*) kompaktinio disko kompozicijos**

1. „Bird of Prey" (Box, Byron, Newton) – 4:13
2. „The Park" (Hensley) – 5:41
3. „Time to Live" (Box, Byron, Hensley) – 4:01
4. „Lady in Black" (Hensley) – 4:44
5. „High Priestess" (Hensley) – 3:42
6. „Salisbury" (Byron, Hensley, Box) – 16:20

Šiame diske papildomai įdėtos septynios kompozicijos (*bonus tracks*)

7. „Simon the Bullet Freak" (Hensley) – 3:27
8. „Here am I" – 7:51
9. „Lady in Black" (redaguota versija) (Hensley) – 3:34
10. „High Priestess" (kita versija) (Hensley) – 3:39
11. „Salisbury" (redaguota versija) (Byron, Hensley, Box) – 4:23
12. „The Park" (kita versija) (Hensley) – 5:19
13. „Time to Live" (kita versija) (Box, Byron, Hensley) – 4:13

Dainos
------

**„Lady in Black"** priskiriama Ken Hensley. Jos žodžiai pasakoja apie žmogų, tamsoje klaidžiojantį po karo nusiaubtą žemę ir netikėtai sutinkantį į deivę panašią būtybę, kuri jį paguodžia. Gerbėjai ir kritikai dažnai vertina šią dainą kaip poetiškiausią Hensley kūrinį.

Atlikėjai, sukūrę „Lady in Black" cover versijas, – tai šiuolaikinius kūrinius grigališkųjų choralų motyvais atliekantis muzikinis projektas „Gregorian", įdėjęs tokią versiją į savo albumą „Masters of Chant Chapter V" (2006 m.), ir suomių folkmetalo grupė „Ensiferum". 1972 metais šią dainą į suomių kalbą išvertė ir jos cover versiją, pavadintą „Nainen tummissa", taip pat išleido kita suomių grupė „Lemon".

„Lady in Black" cover versijas taip yra išleidusios ispanų folk metalo grupė „Mägo de Oz" (į ispanų kalbą išverstos dainos pavadinimas – „Dama Negra"), rumunų grupė „Iris" (į rumunų kalbą išverstos dainos pavadinimas – „Doamna in negru") bei serbų sunkiojo metalo grupė Kraljevski Apartman (į serbų kalbą išversta daina pavadinta „Slike" ir įdėta į grupės 2000 m. albumą „Izgubljen u vremenu").

Sudėtis
-------

### Grupės nariai

* David Byron – vokalas
* Ken Hensley – akustinė gitara, slide gitara, vokalas, fortepijonas, klavesinas, elektriniai vargonai, vibrofonas
* Mick Box – solo ir akustinė gitara, vokalas
* Paul Newton – boso gitara
* Keith Baker – būgnai